ประชุม กมธ.ป.ป.ช. ล่ม เหตุมาเพียง 4 คน พิจารณาปมกักตุนหน้ากากอนามัยไม่ได้
การประชุม กมธ.ปปช.ล่ม องค์ประชุมมาเพียง 4 คน ไม่สามารถพิจารณาการกักตุนหน้ากากอนามัยได้ -ผบ.ทบ.สั่งทหารหยุดรับเงินหน่วยสวัสดิการ ให้รับทางเดียวจากทบ. ขณะที่ประจวบ ไชยสาสน์ อดีตรัฐมนตรีหลายกระทรวง และอดีตหัวหน้าพรรคเสรีธรรม เสียชีวิตในวัย 76 ปี1 เม.ย.2563 ประมวลสถานการณ์การเมืองประจำวันที่ 1 เม.ย.2563การประชุมคณะกรรมาธิการการป้องกันและปราบปรามการทุจริตและประพฤติมิชอบ สภาผู้แทนราษฎร ที่มีพล.ต.อ.เสรีพิศุทธ์เตมียเวส ส.ส.บัญชีรายชื่อ พรรคเสรีรวมไทย เป็นประธาน ได้มีการพิจารณาเรื่องการกักตุนหน้ากากอนามัย โดยเชิญ จุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ อัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรมและตัวแทนจากกรมศุลกากร กรมการค้าภายในมาชี้แจง ซึ่งบุคคลเหล่านี้ได้เดินทางมาที่รัฐสภา เพื่อรอชี้แจงต่อคณะกรรมาธิการฯ แต่ปรากฏว่าไม่สามารถเปิดประชุมได้ เนื่องจากมีกรรมการเข้าร่วมประชุมเพียง 4 คนคือ พล.ต.อ.เสรีพิศุทธ์ น.อ.อนุดิษฐ์ นาครทรรพ ธีรัจชัย พันธุมาศ ประเดิมและประเดิมชัย บุญช่วยเหลือ ส่วนที่เหลือเป็นที่ปรึกษาและฝ่ายกฎหมายที่ไม่นับเป็นองค์ประชุมทั้งนี้ ก่อนการประชุมพล.ต.อ.เสรีพิศุทธ์ แจ้งว่า เนื่องจากวันนี้มีกรรมาธิการมาประชุมไม่ถึง 5 คน จึงไม่ครบเป็นองค์ประชุม ทั้งที่เดิมมีกรรมาธิการบางคนรับปากว่าจะมาประชุมแต่ปรากฎว่าเมื่อถึงเวลากลับไม่มา ทำให้ไม่ครบ ดังนั้น การประชุมวันนี้จึงเป็นเพียงการปรึกษาหารือเท่านั้นอัจฉริยะ ได้ให้ข้อมูลต่อคณะกรรมาธิการฯ ว่า แม้กระทรวงพาณิชย์จะได้ออกประกาศห้ามส่งออกหน้ากากอนามัย และกำหนดให้บริษัทผู้ผลิตต้องแจ้ง สต๊อกสินค้า แต่ปรากฎว่ามีหลายบริษัทไม่ได้แจ้งสต๊อกสินค้ามายังหน่วยงานภาครัฐและยังไม่ยอมแจ้งงบการเงิน จากการตรวจสอบพบว่ามีบางบริษัทนำส่งขายหน้ากากอนามัยในตลาดมืด เพราะได้ราคาดีกว่า โดยไม่มีการตีตราบริษัทที่หน้ากากอนามัยรายงานข่าวระบุด้วยว่า ในระหว่าง อัจฉริยะกำลังให้ข้อมูลอยู่นั้น จุรินทร์ ซึ่งเดินทางมายังรัฐสภาเพื่อจะขอเข้าให้ข้อมูลต่อคณะกรรมาธิการฯ แต่พล.ต.อ.เสรีพิศุทธ์ แจ้งผ่านเจ้าหน้าที่กลับไปยัง จุรินทร์ว่ายังไม่ให้เข้ามาในห้องประชุม เพราะอัจฉริยะกำลังชี้แจงอยู่ ส่งผลให้ จุรินทร์ที่ทราบมาว่าการประชุมครั้งนี้มีองค์ประชุมไม่ครบ จึงเดินทางกลับออกจากรัฐสภาทันทีพล.อ.อภิรัชต์ คงสมพงษ์ ผู้บัญชาการทหารบก เป็นประธานประชุมศูนย์ปฏิบัติการกองทัพบก(ศปก.ทบ.) หน่วยขึ้นตรงกองทัพบก(นขต.ทบ.) และกองอำนวยการรักษาความมั่นคงภายในราชอาณาจักร(กอ.รมน.) ผ่านระบบวิดีโอคอนฟอร์เร้นซ์ที่กองบัญชาการกองทัพบก โดยเน้นย้ำเรื่องการสอบสวนโรคกำลังพลที่ติดเชื้อโควิด-19 ขอให้เป็นไปอย่างเข้มงวด ต้องบอกตามข้อเท็จจริง เพราะหากกำลังพลไม่พูดความจริง ปัญหาจะบานปลายผบ.ทบ. กล่าวถึงการเตรียมการโรงพยาบาลสนามต้นแบบ โดยให้กรมพลาธิการทหารบกประสานกับกรมแพทย์ทหารบกติดตั้งระบบต่าง ๆ วางแผนเตรียมการให้เหมาะสมว่าจะรองรับผู้ป่วยระดับใด ซึ่งส่วนใหญ่จะเป็นผู้ป่วยที่ผ่านการรักษามาระดับหนึ่งและอาการดีขึ้นแล้ว โรงพยาบาลสนามจะเป็นคล้ายสถานที่พักฟื้น ขอให้บริหารจัดการวัสดุอุปกรณ์ต่าง ๆ ที่ได้รับการบริจาค แจกจ่ายให้โรงพยาบาลต่าง ๆ ให้ทั่วถึง เหมาะสม ขอให้แต่ละกองทัพภาคแจ้งจำนวนทหารหญิงที่ตั้งครรภ์และต้องปฏิบัติงานที่บ้าน รวมทั้งจำนวนทหารกองเกินที่จะปลดประจำการในเดือนพฤษภาคมนี้ ที่สมัครใจรับราชการต่อ ห้ามหน่วยบังคับให้อยู่ต่อ ซึ่งล่าสุดเพิ่มขึ้นประมาณ 10% จากยอดที่ปลด โดยให้ขยายเวลาถึงวันที่ 24 เมษายนนี้พล.อ.อภิรัชต์กล่าวถึงทหารที่ไปช่วยราชการในส่วนงานด้านสวัสดิการ เช่น อาคารพักรับรองสวนสน 12 สนามกอล์ฟกองทัพบก รามอินทรา ให้หยุดรับเงินเดือนตั้งแต่สิ้นเดือนนี้ เพราะทุกนายมีเงินเดือนประจำอยู่ในกองทัพบกแล้ว โดยมอบหมายให้พล.ท.อยุทธ์ ศรีวิเศษ เจ้ากรมกำลังพลทหารบกรวบรวมว่ามีใครบ้าง หากยังต้องการรับเงินเดือนจากหน่วยสวัสดิการ ต้องลาออกจากราชการแล้วไปรับเงินเดือนทางเดียวประจวบ ไชยสาสน์ วัย 76 ปี อดีตรัฐมนตรีหลายกระทรวง และอดีตหัวหน้าพรรคเสรีธรรม รายงานข่าวจากสำนักข่าวไทย ระบุว่าต่อพงษ์ ไชยสาส์น อดีตรัฐมนตรีช่วยว่าการกระทรวงสาธารณสุข เปิดเผยประจวบบิดาถึงแก่อนิจกรรมเมื่อเวลาประมาณ 07.00 น. วันนี้ (1 เม.ย.) ที่โรงพยาบาลศิริราชปิยมหาราชการุณย์ด้วยโรคมะเร็งปอด หลังเข้ารักษาตัวนานกว่า 8 เดือน และเมื่อคืนที่ผ่านมา(31 มี.ค.) ความดันต่ำ สัญญาณชีพต่ำค่อย ๆ ลดลงต่อพงษ์ กล่าวว่า พรุ่งนี้(2 เม.ย.) จะเคลื่อนย้ายร่างประจวบไปประกอบพิธีทางศาสนาที่ศาลา 14 วัดเทพศิริทราวาส ขณะนี้อยู่ระหว่างการประสานกับทางสำนักพระราชวัง เพื่อขอพระราชทานน้ำหลวงอาบศพเรียบเรียงจาก : เพจ
การประชุม กมธ.ปปช.ล่ม องค์ประชุมมาเพียง 4 คน ไม่สามารถพิจารณาการกักตุนหน้ากากอนามัยได้ - ผบ.ทบ.สั่งทหารหยุดรับเงินหน่วยสวัสดิการ ให้รับทางเดียวจากทบ.
อัจฉริยะ เรืองรัตนพงศ์,เสรีพิศุทธ์ เตมียเวส,คณะกรรมาธิการการป้องกันและปราบปรามการทุจริตและประพฤติมิชอบ,จุรินทร์ ลักษณวิศิษฏ์,อภิรัชต์ คงสมพงษ์,ทหาร,ประจวบ ไชยสาสน์